Svarbus teisinis pranešimas

|

52006PC0089

Pasiūlymas Tarybos reglamentas dėl prekybos kiaušiniais standartų (pateiktas Komisijos)  /* KOM/2006/0089 galutinis */

	[pic] | EUROPOS BENDRIJŲ KOMISIJA |Briuselis, 28.02.2006KOM(2006) 89 galutinisPasiūlymasTARYBOS REGLAMENTASdėl prekybos kiaušiniais standartų(pateiktas Komisijos)AIŠKINAMASIS MEMORANDUMASTarybos reglamente (EEB) Nr. 1907/90 dėl tam tikrų prekybos kiaušiniais standartų nustatoma keletas prekybos kiaušiniais taisyklių, įskaitant nemažą labai techninio pobūdžio taisyklių skaičių.Nuo priėmimo 1990 m., reglamentas buvo iš dalies pakeistas šešis kartus. Buvo atlikta nemažai pakeitimų, susijusių arba su naujų reikalavimų taikymu, pavyzdžiui, kiaušinių žymėjimu gamintojo skiriamuoju numeriu, arba su tam tikrų techninių standartų pritaikymu prie naujų rinkos poreikių. Dėl šių pakeitimų reglamentas tapo sunkiai suprantamas.Bendrijos teisės aktų supaprastinimas yra labai svarbi žemės ūkio politikos ir teisėkūros dalis. Tai buvo pabrėžta Komisijos komunikate dėl bendrosios žemės ūkio politikos supaprastinimo ir geresnio reglamentavimo [KOM(2005) 509 galutinis, 2005 10 19]. Dėl šių priežasčių Tarybos reglamentas (EB) Nr. 1097/90 pakeičiamas supaprastintomis ir modernizuotomis nuostatomis, o techniniai elementai perkeliami į Komisijos įgyvendinimo reglamentą.PasiūlymasTARYBOS REGLAMENTASdėl prekybos kiaušiniais standartųEUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 1975 m. spalio 29 d. Tarybos reglamentą (EEB) Nr. 2771/75 dėl bendro kiaušinių rinkos organizavimo[1], ypač į jo 2 straipsnio 2 dalį,atsižvelgdami į Komisijos pasiūlymą,[2]kadangi:1.  Prekybos kiaušiniais standartai gali padėti pagerinti kiaušinių kokybę ir taip palengvinti jų pardavimą. Todėl gamintojai, prekybininkai ir vartotojai yra suinteresuoti, kad kiaušiniams būtų taikomi prekybos standartai.2.  Taikant 1990 m. birželio 26 d. Tarybos reglamentą (EEB) Nr. 1907/90 dėl tam tikrų prekybos kiaušiniais standartų[3] įgyta patirtis rodo, kad būtini tolesni pakeitimai ir supaprastinimas. Todėl Reglamentas (EB) Nr. 1907/90 turėtų būti panaikintas ir pakeistas nauju reglamentu.3.  Standartai iš esmės turėtų būti taikomi visiems vištų ir Gallus gallus veislės paukščių kiaušiniams, kuriais prekiaujama Bendrijoje. Vis dėlto, patartina šių standartų netaikyti tam tikroms tiesioginės prekybos formoms tarp gamintojo ir vartotojo, kai parduodami nedideli kiaušinių kiekiai.4.  Reikėtų aiškiai atskirti tiesiogiai vartoti žmonėms tinkamus kiaušinius ir kiaušinius, netinkamus tiesiogiai vartoti žmonėms, ypač sudužusius ir inkubuotus kiaušinius, skirtus naudoti maisto ir ne maisto pramonėje. Reikėtų atskirti dvi kiaušinių kokybės klases – A klasę ir B klasę.5.  Vartotojui turėtų būti suteikta galimybė atskirti skirtingos kokybės ir svorio kategorijų kiaušinius ir atpažinti naudotą ūkininkavimo būdą pagal 2002 m. sausio 30 d. Komisijos direktyvą 2000/4/EB dėl vištas dedekles laikančių įmonių, kurioms taikoma Tarybos direktyva 1999/74/EB, registravimo[4]. Šis reikalavimas turėtų būti vykdomas ženklinant kiaušinius ir pakuotes.6.  Kiaušiniai turėtų būti paženklinti skiriamuoju gamintojo numeriu, kaip nurodyta Direktyvoje 2002/4/EB, kad būtų galima atsekti į rinką pateiktus žmonėms vartoti skirtus kiaušinius.7.  Siekiant užkirsti kelią nesąžiningai veiklai, A klasės kiaušiniai turėtų būti ženklinami tuoj pat kai tik padėti.8.  Pakavimo centrai, patvirtinti pagal 2004 m. balandžio 29 d. Europos Parlamento ir Tarybos reglamentą (EB) Nr. 853/2004 nustatantį konkrečius gyvūninės kilmės maisto produktų higienos reikalavimus[5], turėtų surūšiuoti kiaušinius pagal kokybę ir svorio kategoriją.9.  Siekiant užtikrinti, kad pakavimo centrai turėtų reikiamą įrangą kiaušiniams rūšiuoti ir A klasės kiaušiniams pakuoti, kompetentingos institucijos jiems turėtų suteikti leidimą ir jie turėtų gauti pakavimo centro kodą, palengvinantį į rinką pateiktų kiaušinių atsekamumą.10.  Tiek gamintojui, tiek vartotojui yra labai svarbu, kad iš trečiųjų šalių įvežti kiaušiniai atitiktų Bendrijos standartus. Tačiau kai kuriose trečiosiose šalyse galiojančiomis ypatingomis nuostatomis gali būti pagrįstas nuo tų standartų nukrypti leidžiančių nuostatų taikymas, jei užtikrinamas teisės aktų lygiavertiškumas.11.  Valstybės narės turėtų paskirti agentūrą arba agentūras, atsakingas už šio reglamento taikymo priežiūrą. Tokios priežiūros tvarka turi būti vienoda.12.  Valstybės narės turėtų nustatyti taisykles dėl nuobaudų už šio reglamento nuostatų pažeidimus taikymo.13.  Šiam reglamentui įgyvendinti būtinas priemones reikėtų priimti pagal 1999 m. birželio 28 d. Tarybos sprendimą 1999/468/EB, nustatantį Komisijai suteiktų įgyvendinimo įgaliojimų vykdymo tvarką[6],PRIĖMĖ ŠĮ REGLAMENTĄ:1 straipsnis – Dalykas ir taikymo sritis1. Šiame reglamente nustatomos Bendrijoje vykdomos prekybos Bendrijoje pagamintais arba iš trečiųjų šalių importuojamais kiaušiniais sąlygos.Šios prekybos sąlygos taip pat taikomos ir iš Bendrijos eksportuojamiems kiaušiniams.2. Šis reglamentas netaikomas tiesiogiai gamintojo vartotojui parduodamiems kiaušiniams:a) jo ūkyje,b) atitinkamos valstybės narės gamybos regiono vietiniame viešame turguje, išskyrus aukcionus, arbac) pristatant į namus.2 straipsnis – ApibrėžimaiŠiame reglamente vartojamos šios sąvokos:1) „kiaušiniai“ yra Gallus gallus veislės vištų kiaušiniai su lukštu, tinkami tiesiogiai vartoti žmonėms arba naudoti maisto pramonėje, išskyrus sudužusius, inkubuotus ir virtus kiaušinius;2) „sudužę kiaušiniai“ yra kiaušiniai, kurių lukštas įskilęs, o plėvelė įtrūkusi, ir dėl to matomas turinys;3) „inkubuoti kiaušiniai“ yra į inkubatorių padėti kiaušiniai;4) „prekyba“ – tai laikymas arba pateikimas pardavimui, siūlymas parduoti, pardavimas, pristatymas ar kokia nors kita pateikimo į rinką forma;5) „gamybos vieta“ – įmonė, kurioje laikomos vištos dedeklės ir kuri patvirtinta pagal Direktyvos 2002/4/EB reikalavimus;6) „pakavimo centras“ – tai įmonė, patvirtinta pagal Reglamentą (EB) Nr. 853/2004, kurioje pagal kokybę ir svorio kategoriją rūšiuojami kiaušiniai;7) „galutinis vartotojas“ – tai galutinis maisto produkto vartotojas, kuris jo nevartoja kokiai nors su maisto verslu susijusiai operacijai atlikti ar veiklai vykdyti.3 straipsnis – Kokybės klasės ir svorio kategorijos1. Pagal kokybę kiaušiniai rūšiuojami į:-  A klasės arba „šviežius“,-  B klasės arba „antros rūšies“.2. A klasės kiaušiniai taip pat rūšiuojami pagal svorį.3. B klasės kiaušiniai tiekiami tik maisto ir ne maisto pramonės įmonėms.4 straipsnis – Kiaušinių ženklinimas1. A klasės kiaušiniai ženklinami skiriamuoju gamybos vietos numeriu, kaip nurodyta Direktyvos 2002/4/EB priedo 2 punkte, kad būtų galima nustatyti inter alia ir ūkininkavimo būdą.2. Kiaušinių ženklinimas pagal 1 dalį atliekamas gamybos vietoje arba pakavimo centre, į kurį pristatomi kiaušiniai.3. Nukrypstant nuo 1 straipsnio 2 dalies, gamintojo atitinkamos valstybės narės gamybos regiono vietiniame viešame turguje galutiniam vartotojui parduodami kiaušiniai ženklinami pagal šio straipsnio 1 dalį.Tačiau valstybės narės gali netaikyti šio reikalavimo gamintojams, kurių ūkiuose auginama ne daugiau kaip 50 vištų dedeklių, jei prekybos vietoje yra nurodomas ūkio pavadinimas ir adresas.5 straipsnis – Pakavimo centrai1. Kiaušiniai pagal kokybę ir svorio kategoriją rūšiuojami pakavimo centruose.2. Kompetentinga institucija pakavimo centrams suteikia leidimą rūšiuoti kiaušinius ir bet kuriai įmonei ar gamintojui, kuriam priklausančios patalpos ir techninė įranga yra tinkama kiaušiniams rūšiuoti pagal kokybę ir svorio kategoriją, skiria pakavimo centro kodą. Toks leidimas gali būti panaikintas, jei nesilaikoma pagal 11 straipsnį priimtose įgyvendinimo taisyklėse nustatytų sąlygų.6 straipsnis – Kiaušinių importas1. Atitinkamai šaliai paprašius, Komisija vertina kiaušinių prekybos standartus, eksportuojamiems kiaušiniams taikomus trečiosiose šalyse. Šis vertinimas taip pat taikomas su ženklinimu, ženklinimu etiketėmis, ūkininkavimo būdais ir kontrole bei įgyvendinimu susijusioms taisyklėms. Jei Komisija nustato, kad taikomos taisyklės suteikia pakankamai garantijų lygiavertiškumo Bendrijos teisės aktams atžvilgiu, iš atitinkamų šalių importuojami kiaušiniai ženklinami skiriamuoju numeriu, lygiaverčiu 4 straipsnio 1 dalyje nurodytam numeriui.2. Komisija, jei reikia, veda derybas su trečiosiomis šalimis siekdama surasti tinkamą būdą garantijoms suteikti, kaip nurodyta 1 dalyje, ir sudaryti susitarimus dėl tokių garantijų.3. Jei nesuteikiama pakankamų taisyklių dėl lygiavertiškumo garantijų, iš atitinkamų trečiųjų šalių importuojami kiaušiniai ženklinami kodu, pagal kurį galima nustatyti kilmės šalį, ir nuoroda, kad ūkininkavimo būdas yra „nenurodytas“.7 straipsnis – Kontrolė1. Valstybės narės skiria agentūras, kurios tikrina, ar laikomasi šio reglamento reikalavimų.2. 1 dalyje minimos agentūros tikrina produktus, kuriems taikomas šis reglamentas, visuose prekybos etapuose, įskaitant pakrovimą, iškrovimą ir vežimą. Be pasirinktinio mėginių ėmimo, patikrinimai vykdomi remiantis rizikos analize, atsižvelgiant į atitinkamos įmonės tipą ir apyvartą, bei į tai, kaip ūkio subjektas anksčiau laikėsi prekybos kiaušiniais standartų.3. Iš trečiųjų šalių importuojami A klasės kiaušiniai tikrinami, kaip nurodyta 2 dalyje, atliekant muitinės formalumus ir prieš pateikiant juos į rinką.Iš trečiųjų šalių importuojami B klasės kiaušiniai išleidžiami į laisvą apyvartą tik jei atliekant muitinės formalumus patikrinama perdirbimo įmonė, kuri yra jų galutinė paskirties vieta.8 straipsnis – NuobaudosValstybės narės nustato sankcijų už šio reglamento nuostatų pažeidimus taikymo taisykles ir imasi visų priemonių, kurios yra būtinos jų įgyvendinimui užtikrinti. Numatytos nuobaudos privalo būti veiksmingos, proporcingos ir atgrasančios.9 straipsnis – Apsikeitimas informacijaValstybės narės ir Komisija perduoda viena kitai informaciją, reikalingą šiam reglamentui taikyti.10 straipsnis – Komitetas1. Komisijai padeda Paukštienos ir kiaušinių vadybos komitetas.2. Kai daroma nuoroda į šį straipsnį, taikomi Sprendimo 1999/468/EB 4 ir 7 straipsniai.Sprendimo 1999/468/EB 4 straipsnio 3 dalyje nustatytas terminas – vienas mėnuo.3. Komitetas tvirtina savo darbo tvarkos taisykles.11 straipsnis – Įgyvendinimo priemonės10 straipsnio 2 dalyje nurodyta tvarka priimamos išsamios šio reglamento įgyvendinimo taisyklės, visų pirma taisyklės dėl:1) kiaušinių surinkimo, pristatymo, konservavimo ir tvarkymo dažnumo;2) kokybės kriterijų ir svorio kategorijų, bei rūšiavimo reikalavimų išimčių;3) nuorodų ant kiaušinių ir pakuočių ženklinimo informacijos;4) patikrų ir kontrolės;5) prekybos su trečiosiomis šalimis;6) 9 straipsnyje minimos informacijos.12 straipsnis – Panaikinimas1. Nuo 2007 m. liepos 1 d. Reglamentas (EEB) Nr. 1907/90 panaikinamas.2. Nuorodos į panaikintą reglamentą aiškinamos kaip nuorodos į šį reglamentą ir skaitomos pagal priede pateiktą koreliacijos lentelę.13 straipsnis – ĮsigaliojimasŠis reglamentas įsigalioja septintą dieną nuo jo paskelbimo Europos Sąjungos oficialiajame leidinyje .Jis taikomas nuo 2007 m. liepos 1 d.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje,Tarybos varduPirmininkasPRIEDASKoreliacinė lentelėReglamentas (EEB) Nr. 1907/90 | Šis reglamentas |1 straipsnis | 2 straipsnis |2 straipsnio 1 dalis | 1 straipsnio 1 dalis |2 straipsnio 3 dalis | – |2 straipsnio 4 dalis | – |3 straipsnis | – |4 straipsnis | – |5 straipsnio 1 ir 3 dalys | 5 straipsnis |5 straipsnio 2 dalis | – |6 straipsnio 1 ir 2 dalys | 3 straipsnis |6 straipsnio 3 dalis | 11 straipsnis |6 straipsnio 4 ir 5 dalys | – |7 straipsnio 1 dalies a punktas | 4 straipsnio 1 dalis |7 straipsnio 1 dalies b ir c punktai | 6 straipsnis |7 straipsnio 1 dalies d punktas | 11 straipsnis |7 straipsnio 2 dalis | – |8 straipsnis | – |9 straipsnis | – |10 straipsnis | – |11 straipsnis | – |12 straipsnis | – |13 straipsnis | – |14 straipsnis | – |15 straipsnis | – |16 straipsnio 1 dalies pirmas sakinys | 1 straipsnio 2 dalis |17 straipsnis | – |18 straipsnis | 7 straipsnio 1 ir 2 dalys |19 straipsnis | – |20 straipsnio 1 dalis | 11 straipsnis |20 straipsnio 2–4 dalys | – |21 straipsnis | 8 straipsnis |22 straipsnio 1 dalis | 9 straipsnis |22a straipsnis | – |23 straipsnis | 12 straipsnis |24 straipsnis | 13 straipsnis |I priedas | Priedas |[1] OL L 282, 1975 11 1, p. 49. Reglamentas su paskutiniais pakeitimais, padarytais Reglamentu (EB) Nr. 1913/2005 (OL L 307, 2005 11 25, p. 2).[2] OL C […] […], p. […][3] OL L 173, 1990 7 6, p. 5. Reglamentas su paskutiniais pakeitimais, padarytais Reglamentu (EB) Nr. 1039/2005 (OL L 172, 2005 7 5, p. 1).[4] OL L 30, 2002 1 31, p. 44. Direktyva su paskutiniais pakeitimais, padarytais 2003 m. Stojimo aktu.[5] OL L 139, 2004 4 30, p. 55. Ištaisyta versija OL L 226, 2004 6 25, p. 22.[6] OL L 184, 1999 7 17, p. 23.


Svarbus teisinis pranešimas

|

52007PC0567

Pasiūlymas Tarybos reglamentas kuriuo nustatomos nepriklausomos ir pereinamojo laikotarpio priemonės, kuriomis leidžiama naudoti Bendrijos tarifines kvotas dešrų ir tam tikrų mėsos produktų, kurių kilmės šalis yra Šveicarija, importui  /* KOM/2007/0567 galutinis - ACC 2007/0204 */

	[pic] | EUROPOS BENDRIJŲ KOMISIJA |Briuselis, 4.10.2007KOM(2007) 567 galutinis2007/0204 (ACC)PasiūlymasTARYBOS REGLAMENTASkuriuo nustatomos nepriklausomos ir pereinamojo laikotarpio priemonės, kuriomis leidžiama naudoti Bendrijos tarifines kvotas dešrų ir tam tikrų mėsos produktų, kurių kilmės šalis yra Šveicarija, importui(pateikta Komisijos)AIŠKINAMASIS MEMORANDUMAS2007 m. gegužės 2 d. Komisijos tarnybų ir Šveicarijos Konfederacijos Administracijos pasirašytame susitarimo protokole numatomas dvišalės lengvatinės prekybos dešromis ir tam tikrais mėsos produktais, nurodytais Europos bendrijos ir Šveicarijos Konfederacijos susitarime dėl prekybos žemės ūkio produktais[1], įtvirtinimas. Šiuo įtvirtinimu bus pakeistos lengvatos, kurias Šveicarija remdamasi ankstesniais susitarimais suteikė tik keletui valstybių narių. Taip pat dėl padidėjusių dvišalės prekybos šiais produktais interesų abiems šalims numatyta suteikti papildomų lengvatų, tačiau nelygiaverčiu pagrindu, atsižvelgiant į išaugusią prekybą ir importo į Šveicariją kvotų vertes.Todėl reikia pakeisti šio susitarimo 1 ir 2 prieduose nustatytas dvišalės prekybos lengvatas. Tačiau, kol dvišalės susitarimo pakeitimo procedūros nėra užbaigtos, reikia nustatyti nepriklausomas ir pereinamąsias priemones, siekiant užtikrinti galimybę naudotis kvota nuo 2008 m. sausio 1 d.Todėl siūloma, kad Taryba nedelsdama priimtų pridedamas nepriklausomas ir pereinamojo laikotarpio priemones, kuriomis leidžiama naudoti naujas Bendrijos tarifines kvotas dešrų ir tam tikrų mėsos produktų, kurių kilmės šalis yra Šveicarija, importui.Poveikis biudžetui: kadangi importui bus taikomas nulinis tarifas, manoma, kad tai neturės poveikio įplaukoms.2007/0204 (ACC)PasiūlymasTARYBOS REGLAMENTASkuriuo nustatomos nepriklausomos ir pereinamojo laikotarpio priemonės, kuriomis leidžiama naudoti Bendrijos tarifines kvotas dešrų ir tam tikrų mėsos produktų, kurių kilmės šalis yra Šveicarija, importuiEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį,atsižvelgdama į Komisijos pasiūlymą,kadangi:(1) Bendrija ir Šveicarija susitaria, kad prekybos dešromis ir tam tikrais mėsos produktais lengvatos, kurias Šveicarija anksčiau buvo suteikusi tik keletui valstybių narių remdamasi ankstesniais tų valstybių narių ir Šveicarijos susitarimais, turi būti įtvirtintos Europos bendrijos ir Šveicarijos Konfederacijos susitarime dėl prekybos žemės ūkio produktais[2] (toliau – Susitarimas), patvirtintame Tarybos ir Komisijos sprendimu 2002/309/EB, Euratomas[3], kuris įsigaliojo 2002 m. birželio 1 d. Šios lengvatos bus įtvirtintos tuo pat metu didinant lengvatinius prekybos dešromis ir tam tikrais mėsos produktais tarifus. Tai apima leidimą naudoti naujas Bendrijos tarifines kvotas įvairių produktų, kurių KN klasifikaciniai kodai yra ex 0210 1950, ex 0210 1981, ex 1601 00 ir ex 1602 4919, ir kurių kilmės šalis yra Šveicarija, importui.(2) Dvišalėms Susitarimo 1 ir 2 prieduose išvardytų lengvatų pakeitimo procedūroms atlikti prireiks laiko. Siekiant užtikrinti galimybę naudotis kvota iki to pakeitimo įsigaliojimo, tikslinga leisti naudoti šias kvotas remiantis nepriklausomomis ir pereinamojo laikotarpio priemonėmis, ir jas leisti naudoti nuo 2008 m. sausio 1 d. iki 2009 m. gruodžio 31 d. Tai užtikrins, kad šalys turės pakankamai laiko dvišalėms procedūroms ir tolesnėms priemonėms užbaigti.(3) Išsamios šio reglamento taikymo taisyklės ir ypatingai nuostatos dėl kvotų administravimo turėtų būti priimtos laikantis 1975 m. spalio 29 d. Tarybos reglamento (EB) Nr. 2759/75 24 straipsnio 2 dalyje nustatytos tvarkos dėl bendro kiaulienos[4] rinkos organizavimo.(4) Kad produktams būtų taikomos šios tarifinės kvotos, pagal susitarimo 4 straipsnyje nurodytas taisykles jų kilmės šalis privalo būti Šveicarija,PRIĖMĖ ŠĮ REGLAMENTĄ:1 straipsnis1. Kasmet laikotarpiui nuo sausio 1 d. iki gruodžio 31 d. priede išvardytiems produktams, kurių kilmės šalis yra Šveicarija, ir jų kiekiams leidžiama naudoti muitu neapmokestinamą nepriklausomą ir pereinamojo laikotarpio Bendrijos tarifinę kvotą, kurios Nr. 09.4180. Ją leidžiama pradėti naudoti 2008 m. sausio 1 d., o baigti – 2009 m. gruodžio 31 d.2. 1 dalyje nurodytiems produktams yra taikomos susitarimo 4 straipsnyje numatytos kilmės taisyklės.2 straipsnisIšsamios šio reglamento taikymo taisyklės priimamos Reglamento (EB) Nr. 2759/75 24 straipsnio 2 dalyje nustatyta tvarka.3 straipsnisŠis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje .Šis reglamentas privalomas visas ir tiesiogiai taikomas visose valstybėse narėse.Priimta BriuselyjeTarybos varduPirmininkasPRIEDASKN kodas | Prekių apibūdinimas | Taikomas muitas | Kiekis tonomis (produkto grynasis svoris) |ex 0210 19 50 | Kumpis, užpiltas sūrymu, be kaulų, pateikiamas pūslėje arba dirbtinėje žarnoje | 0 | 1 900 |ex 0210 19 81 | Atpjautas mėsos gabalas be kaulų, užpiltas sūrymu, rūkytas |ex 1601 00 | Dešros ir panašūs produktai iš mėsos, mėsos subproduktų arba kraujo; maisto produktai, daugiausia pagaminti iš šių produktų: gyvūnų, kurie klasifikuojami 0101–0104 pozicijose ir kurie nėra šernai, produktų |ex 0210 19 81 ex 1602 49 19 | Kiaulės kaklas, užpiltas sūrymu ir džiovintas ore, visas, supjaustytas gabalais arba plonais griežinėliais |[1] OL L 114, 2002 4 30, p. 132.[2] OL L 114, 2002 4 30, p. 132. Susitarimas su paskutiniais pakeitimais, padarytais Jungtinio žemės ūkio komiteto sprendimu Nr. 1/2007 (OL L 173, 2007 7 3, p. 31).[3] OL L 114, 2002 4 30, p. 1.[4] OL L 282, 1975 11 1, p. 1. Reglamentas su paskutiniais pakeitimais, padarytais Reglamentu (EB) Nr. 1913/2005 (OL L 307, 2005 11 25, p. 2).